joelniklaus/EU_Wikipedias huggingface dataset:
Vartiokylän seurakunta

Vartiokylän seurakunta on Suomen evankelis-luterilaisen kirkon seurakunta Itä-Helsingissä, Vartiokylän kaupunginosassa. Se toimii kaupunginosan osa-alueilla Vartioharju, Itäkeskus, Puotila ja Puotinharju. Vartiokylän kaupunginosaan kuuluvat Myllypuro ja Marjaniemi eivät kuulu Vartiokylän seurakuntaan, vaan ensimmäinen Herttoniemen seurakuntaan, jälkimmäinen Roihuvuoren seurakuntaan. 

Seurakunta kuuluu Helsingin hiippakunnassa Vartiokylän rovastikuntaan. Lisäksi seurakunta kuuluu Helsingin seurakuntayhtymään. Kirkkoherrana toimii Jukka Pakarinen. Seurakuntaan kuului vuoden 2021 lopussa 7 940 jäsentä, mikä oli tuolloin 45,3 prosenttia alueen asukkaista.

Seurakunnan kirkkona toimii Vartiokylän kirkko. Lisäksi seurakunnalla on käytössä Puotilan kappeli. Vartiokylän seurakunnan pääkirkkona toimi aikaisemmin Matteuksenkirkko, mutta seurakunta luopui rakennuksesta vuonna 2016.

Kirkkoherrat 
Vartiokylän seurakunnassa on vuodesta 1967 lähtien palvellut neljä eri kirkkoherraa.
 1967–1968: Yrjö Liusvaara
 1970–1993 Heikki Apajalahti
 1993–2009: Heikki Nurmi
 2009→: Jukka Pakarinen

Lähteet 
 
 Roihuvuoren seurakunta

Viitteet 

Vartiokylä
Helsingin evankelis-luterilaiset seurakunnat
Herttoniemen seurakunta

Herttoniemen seurakunta on Suomen evankelis-luterilaisen kirkon seurakunta Itä-Helsingissä. Seurakuntaan kuuluvat Herttoniemen kaupunginosan osa-alueet Länsi-Herttoniemi, Herttoniemenranta ja Herttoniemen yritysalue sekä Kulosaaren ja Myllypuron kaupunginosat. Herttoniemen kaupunginosaan kuuluva Roihuvuoren osa-alue ei kuulu Herttoniemen seurakuntaan. 

Seurakunta kuuluu Helsingin hiippakunnassa Vartiokylän rovastikuntaan. Lisäksi seurakunta kuuluu Helsingin seurakuntayhtymään. Kirkkoherrana toimii Markku Rautiainen. Vuoden 2021 lopussa seurakuntaan kuului 15 981 jäsentä. Seurakuntaan kuului tuolloin 45,7 prosenttia alueen asukkaista.

Seurakunnasta jaettiin Roihuvuoren seurakunta ja Vartiokylän seurakunta vuonna 1965.

Herttoniemen seurakunnassa on kolme kirkkoa ja kappeli: Herttoniemen kirkko, Myllypuron kirkko ja Kulosaaren kirkko sekä Kulosaaren hautausmaalla sijaitseva Leposaaren kappeli. Herttoniemen kirkko on ollut suljettuna toukokuun 2019 lopusta alkaen vakavien sisäilmaongelmien vuoksi. Seurakunta harkitsee kirkon korjausta tai purkamista Helsingin seurakuntayhtymän talousraameista riippuen. Väistötiloina virastolle, diakonitoimistolle käytetään Hitsaajankadulla sijaitsevaa seurakuntatila Laituria.

Kirkkoherrat 
Herttoniemen seurakunnassa on vuodesta 1961 alkaen palvellut seitsemän eri kirkkoherraa.
 1961–1962: Lauri Huovinen
 1963–1964: Erkki Airas
 1966–1969: Uuno Kahra
 1970–1985: Rolf Pesonen
 1985–2011: Veijo Vatka
 2011–2021: Markku Rautiainen
 2021→: Minnamari Helaseppä

Lähteet

Viitteet 

Herttoniemi
Helsingin evankelis-luterilaiset seurakunnat
Lähitaksi

Lähitaksi Oy (vuoteen 2010 Helsingin Ympäristön Taksikeskus Oy) on suomalainen taksiyhtiö. Lähitaksi on julkaissut Taksini-sovelluksen.

Katso myös 
 Kajon
 Kovanen Yhtiöt
 Menevä
 Taksi Helsinki

Lähteet

Aiheesta muualla 
 Virallinen sivusto

Suomalaiset taksiyhtiöt
Taksi Helsinki

Taksi Helsinki Oy (vuoteen 2017 Helsingin Taksi-Data Oy) on suomalainen taksiyhtiö.

Asiakkaiden puheiden tallennus 
Osassa Taksi Helsingin autoista on tallennettu turvakameran avulla myös asiakkaiden puheita. Äänitallenteiden olemassaolo nousi esiin marraskuussa 2019, kun helsinkiläisen kaupunginvaltuutetun ja yhtiön taksinkuljettajan Abdirahim "Husu" Husseinin kertomus rasistisesta asiakkaasta aiheutti runsaasti keskustelua. Hussein kertoi jättäneensä asiakkaan moottoritien varteen kesken matkan, mutta myönsi myöhemmin valehdelleensa tapauksesta. Kohun myötä Taksi Helsinki ilmoitti luopuvansa äänen tallennuksesta.

Katso myös 
 Kajon
 Kovanen Yhtiöt
 Lähitaksi
 Menevä

Lähteet

Aiheesta muualla 
 Virallinen sivusto

Suomalaiset taksiyhtiöt
Kilkki (täsmennyssivu)

Kilkki tarkoittaa seuraavia:

 Kilkki, äyriäinen

Sukunimi
 Pekka Kilkki (1939–1990), suomalainen metsätalouden suunnittelun professori
 Pertti Kilkki (s. 1932), suomalainen eversti ja sotakirjailija

Entinen sukunimi
 Helmer Kalas, synt. Kilkki (1921–?), suomalainen SS-mies ja vakooja

Luettelot henkilöistä sukunimen mukaan
Atelinae

Hämähäkkiapinat (Atalinae) on Etelä-Amerikassa elävä hämähäkkiapinoiden alaheimo.

Lähteet

Apinat
Kremlin suuri palatsi

Kremlin suuri palatsi () on valtava hallintorakennus Moskovan Kremlissä. Siinä on 700 huonetta. Nykyinen palatsi on rakennettu tsaarien Moskovan-asunnoksi, ja se valmistui vuonna 1849. Sen suunnitteli Konstantin Ton. Samalla paikalla on aiemmin ollut keisarinna Elisabetin palatsi ja sitä ennen Iivana III:n palatsi.

Nykyisin palatsi on Venäjän presidentin virka-asunto, jossa hän järjestää vastaanottoja ja tapaa valtiovieraita. Hänellä ei kuitenkaan ole asuintiloja rakennuksessa. Palatsin salit on nimetty pyhimysten mukaan.

Lähteet

Aiheesta muualla 

Moskovan Kreml
Venäjän palatsit
Tiwaz

Tiwaz tai Tiw on mahdollisesti ollut muinainen germaaninen sodanjumala tai taivaan jumala, ja skandinaavien Tyr-jumalan nimi on ilmeisesti johdettu Tiwazista. Luuvin kielellä Tiwaz merkitsi auringon jumalaa, ja hänen tehtävänsä ja ulkomuotonsa vastasi heettiläisten Ištanua. Legendojen mukaan Tiwaz oli yksikätinen jumala, koska oli uhrannut kätensä Fenrir-suden kitaan. Tämä myytti saattaa olla Tacitucksen kuvaaman semnonien tavan taustalla, jossa he sitoivat Tiwazille pyhitettyyn lehtoon astuvien kädet ja jalat.

Monet paikat, kuten Surreyn Tuesley, ovat saaneet nimensä Tiwazin mukaan.

Lähteet
 Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0.
 Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9

Viitteet 

Germaaniset jumalat
Oulunkylän seurakunta

Oulunkylän seurakunta on Suomen evankelis-luterilaisen kirkon seurakunta Helsingissä. Seurakunta toimii Oulunkylän, Käpylän, Maunulan, Metsälän, Patolan, Veräjämäen, Veräjälaakson ja Koskelan kaupunginosissa. 

Seurakunta kuuluu Helsingin hiippakunnassa Malmin rovastikuntaan. Lisäksi seurakunta kuuluu Helsingin seurakuntayhtymään. Kirkkoherrana toimii Ulla Kosonen. Vuoden 2021 lopussa seurakuntaan kuulu 17 299 jäsentä, mikä on 49,6 prosenttia alueen asukkaista.

Oulunkylän seurakunnalla on neljä kirkkoa: Oulunkylän kirkko, Maunulan kirkko, Käpylän kirkko ja Oulunkylän vanha kirkko. Oulunkylän seurakunnan lisäksi Maunulan kirkkoa käyttää Petrus församling, joka maksaa 80 prosenttia tilan vuokrasta.

Kirkkoherrat 
Oulunkylän seurakunnassa on vuodesta 1921 lähtien palvellut yhdeksän eri kirkkoherraa.
 1921–1925: G. A. Fleege
 1925–1934: P. J. Granö
 1934–1943: Lauri Solin
 1948–1973: Toivo Viitasaari
 1974–1985: Pentti Kortekangas
 1985–1987: Tapio Tähtinen
 1987–1997: Jouko Liehu
 1998–2013: Heikki K. Järvinen
 2013→: Ulla Kosonen

Lähteet

Viitteet 

Oulunkylä
Käpylä
Helsingin evankelis-luterilaiset seurakunnat
Heksatriakontaani

Heksatriakontaani eli n-heksatriakontaani (C36H74) on 36-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää vahamaista ainetta. Heksatriakontaanin rakennekaava on CH3(CH2)34CH3, moolimassa 506,988 g/mol, sulamispiste 75,01 °C ja CAS-numero 630-06-8. Heksatriakontaani on käytännössä veteen liukenematonta. Yhdistettä esiintyy luonnossa eliöiden semiokemikaalina ja joissain kasveissa.

Aiheesta muualla 
PubChem: Hexatriacontane 
ChemBlink: Hexatriacontane 
Dr. Duke's Phytochemical and Ethnobotanical Databases: N-Hexatriacontane 
Pherobase: Semiochemical - 36Hy 

Alkaanit
Nikon (patriarkka)

Nikon (7. toukokuuta 1605 – 17. elokuuta 1681) oli Venäjän ortodoksisen kirkon patriarkka. Hän pyrki uudistamaan kirkkoa ja nostamaan sen pois valtiovallan alaisuudesta. Hän tavoitteli myös paluuta Kreikan kirkon perinteisiin, mikä aiheutti skismaa kirkon sisällä. Hänet tunnettiin kaunopuheisuudestaan, hurskaudestaan, energisyydestään ja läheisistä suhteista tsaari Aleksei Mihailovitšin kanssa.

Nikon syntyi lähellä Nižni Novgorodia ja opiskeli luostarissa kotinsa lähellä. Hän meni naimisiin, valmistui papiksi ja muutti Moskovan seudulle. Kun hänen kolme lastaan menehtyivät tauteihin, Nikon joutui hengelliseen kriisiin ja vietti kaksitoista vuotta ensin erakkomunkkina, myöhemmin luostarissa. Nuori tsaari mieltyi Nikoniin ja teki tästä Novospasskin luostarin johtajan. Siellä hän tutustui samanmielisten, samalta seudulta olevien munkkien piiriin, joka pyrki siivoamaan uskontoa roomalaiskatolisten vaikutuksesta ja palauttamaan sen lähemmäs alkukirkkoa. Tämän piirin tuella Nikonista tuli ensin metropoliitta ja vuonna 1652 Moskovan ja koko Venäjän patriarkka. 

Nikon pyrki uudistamaan jumalanpalvelustekstejä ja poistamaan muotiin tulleita länsimaalaistyylisiä ikoneita. Hän muutti myös jumalanpalvelusjärjestystä. Vaikka muutokset olivat ulkoisia, ne kohtasivat suurta vastustusta. Lukutaidottomat papit protestoivat, kun heidän olisi pitänyt opetella uuden käsikirjan mukaiset tekstit.  Vanhan jumalanpalvelusjärjestyksen puolustajia kutsutaan vanhauskoisiksi. 

Tsaarin ollessa sotarintamalla Puolassa vuonna 1657 hän nimitti Nikonin sijaisekseen. Nikon oli valtansa huipulla. Hän kohtasi voimakasta vastustusta, joka liittyi enemmän maallisen ja hengellisen vallan valtataisteluun kuin uudistusten sisältöön. Tsaari Aleksein palattua Puolasta välit viilenivät. Nikon erosi virastaan ja ilmoitti vetäytyvänsä luostariin. 

Viimeisinä vuosinaan Nikonin ja tsaariperheen välit paranivat. Aleksein seuraaja Fjodor III kutsui Nikonin takaisin Moskovaan, mutta hän kuoli matkalla.

Lähteet

Aiheesta muualla 

 http://www.newadvent.org/cathen/11077b.htm

Vuonna 1602 syntyneet
Vuonna 1681 kuolleet
Venäjän patriarkat
Indonesian jääkiekkomaajoukkue

Indonesian jääkiekkomaajoukkue (indonesiaksi Tim nasional hoki es Indonesia) edustaa Indonesiaa kansainvälisissä miesten jääkiekko-otteluissa. Maa liittyi Kansainvälisen jääkiekkoliiton IIHF:n jäseneksi vuonna 2016. Vuonna 2022 Indonesiassa oli 45 miesjääkiekkoilijaa ja viisi jäähallia.

Maajoukkueen päävalmentajana toimii Khia Peng Tan, ja joukkueen kapteeni on Felix Yussanto. Joukkue pelaa puna-valkoisissa peliasuissa.

Kokoonpano 

Päävalmentaja:  Khia Peng Tan

Lähteet

Viitteet
Rovaniemen helluntaiseurakunta

Rovaniemen Helluntaiseurakunta on Rovaniemellä toimiva helluntaiseurakunta, johon kuului noin 390 jäsentä vuonna 2011. Seurakunta on perustettu vuonna 1954. Se on nykyään Suomen Helluntaikirkon jäsenseurakunta. Seurakunnan pastorina toimii Esa Pikkumäki.

Lähteet

Aiheesta muualla
 seurakunnan kotisivut

Rovaniemi
Suomen helluntaiseurakunnat
Futsal-Liigan kausi 2017–2018

Futsal-Liigan kausi 2017–2018 oli suomalaisen futsalin pääsarjatason 20. kausi. Kausi alkoi 23.9.2017 ja päättyi 30.4.2018. Hallitsevana mestarina kauteen lähti Sievi FS ja sarjanousijana Mad Max. Futsal-Liigassa pelattiin 12 osallistuvan joukkueen kesken kaksinkertainen runkosarja, jonka kahdeksan parhaiten sijoittunutta joukkuetta jatkoivat pudotuspeleihin. 

Futsal-Liigan mestaruuden kaudella 2017–2018 voitti Kampuksen Dynamo kukistamalla finaalisarjassa Leijona Futsalin otteluvoitoin 3–1. Liikunnan Riemu ja Ruutupaidat putosivat kauden päätteeksi Futsal-Ykköseen.

Runkosarja 
Sarjataulukko runkosarjan päättyessä 

*= Karsiutui pääsarjatasolta putoamiskarsinnassa, **= Putosi pääsarjatasolta suoraan

Pudotuspelit 
Kaikki pudotuspelisarjat pelattiin paras viidestä-järjestelmällä. 

Jos yksittäinen pudotuspeliottelu päättyi tasan, pelattiin 2 x 5 minuutin jatko-ottelu ja jos senkin jälkeen ottelu oli yhä tasan niin voittaja ratkaistaan 10m rangaistuspotkuilla.

Puolivälierävaiheessa otteluparit muodostettiin valintaperusteella. Runkosarjan voittaja sai valita vastustajansa joukkueista, jotka sijoittuivat sijoille 5 – 8; sen jälkeen runkosarjan sijalle 2 sijoittunut sai valita jäljellä olevista sijoille 5 – 8 sijoittuneista ja lopuksi sijalle 3 sijoittunut valitsi jäljellä olevista sijoille 5 – 8 sijoittuneista. Välierien otteluparit ja kotietu sekä finaalien kotietu ratkaistiin joukkueiden runkosarjasijoituksen perusteella.

Liigakarsinta 
Runkosarjan viimeiseksi sijoittunut Ruutupaidat putosi suoraan Futsal-Ykköseen. Ruutupaitojen paikan liigassa sai Ykkösen voittanut Tervarit.

Runkosarjassa 11. sijoittunut Liikunnan Riemu kohtasi liigakarsinnassa Ykkösessä toiseksi sijoittuneen JoSePan paras kolmesta-ottelusarjassa. Altavastaajana putoamiskarsintaan lähtenyt JoSePa voitti Riemun kotiyleisönsä edessä 5-2 ja heti seuraavana päivänä varmisti historiansa ensimmäisen liiganousun 2-3 jatkoaikavoitolla.

Runkosarjan pistepörssi top-10

Futsal-gaala 2018 
Helsingissä 19.5.2018 järjestetyssä Futsal-gaalassa palkittiin kauden 2017–2018 parhaita onnistujia. Miesten Futsal-Liigan osalta jaettiin seuraavia palkintoja:

Kauden Futsalpelaaja: Jani Korpela, KaDy

Kunniamaininnat:

 Miika Hosio, KaDy

 Juha-Matti Savolainen, KaDy

Kauden tulokas: Alejandro Peris Mora, MadMax

Kauden nuori pelaaja:  Kasper Kangas, PJK

Mestarivalmentaja:  Vasko Vujovic, KaDy

Kauden Erotuomari: Timo Onatsu

Runkosarjan pistepörssin voittaja:  Arber Istrefi, SoVo (33+18=51, 22 ottelua)

Pudotuspelien pistepörssin voittaja: Jukka Kytölä, KaDy (8+10=18, 10 play off -ottelua)

Tähtikentällinen 2017–2018

 Juha-Matti Savolainen, KaDy (MV)
 Jukka Kytölä, KaDy
 Petri Grönholm, LeiF
 Jani Korpela, KaDy
 Sergei Korsunov, KaDy

Osallistuneet joukkueet

Lähteet 

Suomen futsalsarjat
Vuoden 2017 urheilu
Vuoden 2018 urheilu
Oulun helluntaiseurakunta

Oulun Helluntaiseurakunta on Oulussa toimiva Suomen Helluntaikirkkoon kuuluva helluntaiseurakunta, johon kuului noin 1 250 jäsentä vuonna 2009. Seurakunta on perustettu vuonna 1931. Seurakunnan johtavana pastorina toimii Kauko Uusila.

Seurakunnalla on toimintaa varsinaisen Oulun kaupungin lisäksi Oulun alueella Kiimingissä, Ylikiimingissä ja Toppilassa sekä Kempeleen, Limingan ja Pudasjärven kunnissa.

Lähteet

Aiheesta muualla
 seurakunnan kotisivut

Kristinusko Oulussa
Suomen helluntaiseurakunnat
Sinimonninen

Sinimonninen (Corydoras nattereri) on monnisiin kuuluva kala, jota pidetään akvaarioissa pohjakalana.

Koko ja ulkonäkö 
Sinimonninen kasvaa noin 6 cm pitkäksi. Sen pyrstöstä kehon keskiosaan lähtee sininen viiva, kala on muuten harmaa ja vaaleanpunainen.

Alkuperä 
Sinimonninen on kotoisin Kaakkois-Brasiliasta, Parnahyba-ja Juquia- joilta.

Käyttäytyminen ja lisääntyminen 
Sinimonninen on eloisa ja sävyisä parvikala, joka viihtyy muiden monnisten tapaan akvaarion pohjalla. Viljely onnistuu yleensä hyvin, mutta joskus se voi olla aluksi hieman hankalaa.

Vesiolot ja ravinto 
Sinimonniselle sopiva pH on 6–7 ja veden kovuus alle kymmenen. Sopiva lämpötila on 22-25 asteen välillä.

Lähteet 
 

Monniset
Melodifestivalen 2019

Melodifestivalen 2019 oli Ruotsissa 2. helmikuuta – 9. maaliskuuta 2019  järjestettävä laulukilpailu, jossa valittiin Ruotsin edustaja Eurovision laulukilpailuun 2019. Kilpailun voitti John Lundvik kappaleellaan "Too Late for Love".

Formaatti 
Melodifestivalen järjestettiin kuudella eri paikkakunnalla. Vuoden 2019 Melodifestivalenin paikkakunnat ovat Göteborg, Malmö, Leksand, Lidköping, Nyköping ja Tukholma. Kilpailun juontavat Sarah Dawn Finer, Kodjo Akolor, Marika Carlsson ja Eric Saade.

Kilpailun kulku

1. semifinaali 

Ensimmäinen semifinaali kilpailtiin 2. helmikuuta Scandinaviumissa, Göteborgissa.

2. semifinaali 

Toinen semifinaali kilpailtiin 9. helmikuuta Malmö Arenalla, Malmössä.

3. semifinaali 

Kolmas semifinaali kilpailtiin 16. helmikuuta Tegera Arenalla, Leksandissa.

4. semifinaali 

Neljäs semifinaali kilpailtiin 23. helmikuuta Sparbanken Lidköping Arenalla, Lidköpingissä.

Toinen mahdollisuus

Toinen mahdollisuus -karsinta kilpailtiin 2. maaliskuuta Rosvalla Nyköping Eventcenterissä, Nyköpingissä.

Finaali 

Finaali kilpailtiin 9. maaliskuuta Friends Arenalla, Tukholmassa.

Lähteet 

Eurovision laulukilpailu 2019
Ruotsi Eurovision laulukilpailussa
Melodifestivalen
Fleurusin taistelu (1794)

Fleurusin taistelu oli Ranskan vallankumoussotiin kuuluneen ensimmäisen liittokunnan sodan taistelu, joka käytiin Fleurusin lähellä nykyisessä Belgiassa 26. kesäkuuta 1794. Taistelu päättyi Ranskan armeijan voittoon Itävallan ja Alankomaiden armeijoista, mikä käänsi sodan kulun.

Taisteluun osallistui Ranskan puolelta 73 000 miestä käsittänyt Sambren ja Meusen armeija, jota komensi kenraali Jean-Baptiste Jourdan apunaan kenraali Jean-Baptiste Kléber. Vastassa olivat 52 000 miestä käsittäneet itävaltalais-hollantilaiset joukot. Itävaltalaisia komensi Saksi-Coburg-Saalfeldin prinssi Josias ja hollantilaisia käskynhaltija Vilhelm V Oranialainen. Jourdanin armeija oli piirittänyt itävaltalaisten selustassa sijainneen Charleroin kaupungin 12. kesäkuuta ja vallannut sen 25. kesäkuuta. Coburgin prinssi ei tiennyt kaupungin kukistumisesta ja oli saapumassa vapauttamaan sitä piirityksestä, kun hänen armeijansa kohtasi ranskalaiset ja joutui taisteluun. Taistelun alussa itävaltalaisten viisi hyökkäyskiilaa iskivät menestyksekkäästi ranskalaisten linjoja vastaan, mutta ranskalaiset onnistuivat tekemään menestyksekkään vastahyökkäyksen. Kenraali Jourdan hyödynsi taistelussa Lazare Carnot’n suosittamaa uutta taistelutaktiikkaa, jossa massahyökkäykset ja tykistötuli keskitettiin vihollislinjan yksittäisiin kohtiin kerrallaan. Ranskalaisten miestappiot olivat kaksi kertaa suuremmat kuin itävaltalaisten, mutta Itävallan armeija joutui silti perääntymään Maasjoen itäpuolelle.

Taistelun seurauksena Ranskan armeija valloitti koko Itävallan Alankomaat, jotka yhdistettiin Ranskaan. Itävalta ei koskaan saanut aluetta takaisin. Myös Alankomaiden valtio valloitettiin.

Ranskalaiset käyttivät Fleurusin taistelun aikana tähystyspalloa vihollisen asemien selvittämiseen, mitä on pidetty ensimmäisenä esimerkkinä ilmasodankäynnistä.

Lähteet

Aiheesta muualla

Ranskan vallankumoussotien taistelut
Belgian historia
Itä-Timorin kansalliskirjasto

Itä-Timorin kansalliskirjasto (; tetumin kielellä Biblioteka Nasionál no Arkivu Timor-Leste nian) on Itä-Timorin pääkaupungissa Dilissa toimiva, vuonna 2009 perustettu  kansalliskirjasto. Hallinnollisesti kirjasto toimii Itä-Timorin turismi-, taide- ja kulttuuriministeriön alaisuudessa.

Kesäkuussa 2016 annettu laki Itä-Timorin kansalliskirjastosta määrittelee kirjaston tehtäväksi kerätä, käsitellä ja säilyttää timorilaista dokumentaarista kultturiperintöä, sekä turvata sen tutkiminen, julkaiseminen ja olosuhteet sen  nauttimiseen sekä varmistaa kansallisen bibliografisen perinnön luokittelu ja inventointi.

Vuonna 2017 kirjastohenkilökuntaan kuului 19 henkeä. Muun muassa Indonesian ja Portugalin kansalliskirjastot ovat kouluttaneet nuoren kansalliskirjaston kirjastohenkilöstöä vuosina 2012 ja 2015.

Kokoelmat ja tilat

Yhdistyneiden kansakuntien koulutus-, tiede- ja kulttuurijärjestö Unescon Itä-Timorin muistiorganisaatioita kuvaavan raportin mukaan Itä-Timorin kansalliskirjaston kokoelemiin kuului loppuvuonna 2017 ainoastaan noin 8 000 protugalin, indonesian, tetumin kielellä tai joillain paikallisilla murteilla kirjoitettua kirjaa.

Vuonna 2017 kansalliskirjaston kokoelmaa säilytettiin kosteusvaurioille alttiissa varastotilassa. Yleisöllä ei ollut pääsyä kirjaston kokoelmiin eikä aineistoa oltu lainkaan digitoitu. Kirjastolla on suunnitelma yhteisöjen käsinkirjoitettujen rekisterien keräämiseksi, mutta tätä työtä ei oltu vielä aloitettu (2017).

Kansalliskirjaston uudisrakennukselle on varattu 2,5 hehtaarin tontti Dilin kantakaupungista. Kansalliskirjaston suunnittelu valmistui 2015 ja rakentamisesta kalustuksineen vastaa Itä-Timorin hallituksen kanssa vuonna 2007 tehdyn sopimuksen mukaisesti paikallinen Timorinmeren öljyvarojen hyödyntämisestä vastaava yhtiö. Elokuussa 2017 raportoitiin kansalliskirjaston rakentamisen aloittamisesta. Rakennuksen on määrä valmistua vuonna 2019.

Itätimorilaisten lukutaito 
Yhdistyneiden kansakuntien kehitysohjelma UNEPin mukaan Itä-Timorin vähintään 15-vuotiaista asukkaista oli lukutaitoisia 58,3 prosenttia vuonna 2010.

Lähteet

Dili
Kansalliskirjastot
Aasian kirjastot
Itätimorilainen kulttuuri
Macaroni and cheese

Macaroni and cheese, etenkin Yhdysvalloissa myös mac and cheese, on pastasta ja juustosta valmistettava ruokalaji. Annoksen pasta on tyypillisesti putkimaista ja juusto kermaista. Annos on suosittu niin sanottu lohturuoka etenkin Yhdysvalloissa, Australiassa, Kanadassa ja Yhdistyneessä kuningaskunnassa, sekä useissa muissa maissa. Nykyisin sama ruokalaji tunnetaan tuhansilla eri resepteillä.

Makaronia ja juustoa yhdisteleviä annoksia on esiintynyt keittokirjoissa jo 900 vuotta. Makaroni eli macaroni on ollut aikanaan yleinen termi kaikelle pastalle yleensä ja aikanaan erityisen yleistä on ollut käyttää juustona raastettua parmesania. Pastaa alettiin valmistaa pusertimilla 1700-luvulla, jolloin yleistyivät putkimaiset pastat, kuten penne, ziti ja mostaccioli. Yhdysvalloissa macaroni and cheese ilmestyi keittokirjoihin 1800-luvun alkupuolella. Ruokana se yleistyi etenkin italialaisten maahanmuuttajien mukana.

Kraft Foods -yhtiö alkoi myydä kaupoissa Kraft Dinner -nimistä macaroni and cheese valmisannosta vuonna 1937. Annokseen käytettiin vasta kehitettyä hyvin säilyvää sulatejuustoa. Annoksen valmistamiseksi tarvittiin lisäksi vain vettä, maitoa ja voita. Annoksen valmistaminen oli myös nopeaa ja sen hinta oli halpa. Halpa hinta vauhditti annoksen suosiota 1930-luvun lamasta toipuvassa ja pian myös toisen maailmansodan vaivaamassa maassa, jolloin työssäkäyvillä naisilla ja miehillä oli entistä vähemmän aikaa ja rahaa valmistaa ruokaa. Annos oli suosittu myös lasten keskuudessa ja heidän kauttaan se yleistyi 1950- ja 1960-lukujen suurten ikäpolvien keskuudessa. Nimitystä mac and cheese alettiin käyttää 1990-luvulla. Samoihin aikoihin annosta aloitettiin tarjoilla myös ravintoloissa. Nykyisin saman kaltainen annos tunnetaan tuhansilla eri resepteillä.

Lähteet

Aiheesta muualla 

Yhdysvaltalainen keittiö
Kanadalainen keittiö
Pasta
Juustoruoat
Bornhövedin taistelu (1227)

Bornhövedin (toinen) taistelu käytiin 22. heinäkuuta 1227, lähellä Bornhövediä Holsteinissa. Taistelussa Holsteinin ja Schauenburgin kreivi Adolf IV voitti Tanskan kuninkaan Valdemar II:n. Adolfia tukivat Lyypekki, Hampuri ja Dithmarschen.

1220-luku
Keskiajan taistelut
Pyhä saksalais-roomalainen keisarikunta
Tanskan keskiaika
Schleswig-Holsteinin historia
Lyypekin historia
Hampurin historia
The Verdict

The Verdict on yhdysvaltalaisen Queensrÿche-yhtyeen studioalbumi, joka julkaistiin 1. maaliskuuta 2019. Albumin tuotti, miksasi ja masteroi Chris ”Zeuss” Harris edellisen Condition Hüman -albumin (2015) tapaan. Albumin ensimmäisenä singlenä julkaistiin kappale ”Man the Machine” 16. marraskuuta 2018.

Queensrÿchen rumpali Scott Rockenfield sai perheenlisäystä helmikuussa 2017, ja hän on ollut sivussa yhtyeen toiminnasta siitä lähtien. Kiertueilla häntä on tuurannut Casey Grillo, mutta The Verdictillä rumpuja soittaa yhtyeen laulaja Todd La Torre.

Albumin julkaisupäivää seuraavana päivänä yhtye aloittaa Yhdysvaltain-kiertueen Fates Warningin kanssa.

Kappaleet

Kokoonpano 
 Todd La Torre – laulu, rummut
 Michael Wilton – kitara
 Parker Lundgren – rytmi kitara
 Eddie Jackson – basso, taustalaulu

Arvostelut 
 Kaaoszine: 6/10
 Metalliluola: 8+/10

Lähteet

Aiheesta muualla 
 ”Man the Machine” YouTube-sivustolla 
 ”Dark Reverie” YouTube-sivustolla 

Queensrÿchen albumit
Vuoden 2019 albumit
Paloniemi (pienalue)

Paloniemi on pienalue Jyväskylässä Lohikosken kaupunginosan länsiosassa Palokkajärven rannalla. Lohikosken kaupunginosan palvelukeskusta sijoittuu osittain Paloniemen pienalueelle: alueella on päiväkoti, liikuntapuisto ja ostoskeskus, jossa on K-Market ja pizzeria. Alueen nykyinen ostoskeskus on valmistunut vuonna 2012. Samalla tontilla sijaitsi aiemmin vuonna 1966 valmistunut liikekeskus, joka purettiin 2010-luvun alussa päästyään rappeutuneeseen kuntoon.

Paloniemen pienalueen rivi-, omakoti- ja kerrostaloista koostuva asuinrakennuskanta on valmistunut enimmäkseen 1960–1980-lukujen aikana, mutta alueella myös tätä ennen ja tämän jälkeen tehtyjä taloja. Pienalueella sijaitsee myös vuonna 2012 rakennettu tornitalo Majakka.

Paloniemi on myös alueella sijaitsevan niemen nimi, jossa sijaitsee 1880-luvulla rakennettu huvila.

Kuvia

Lähteet 

Lohikoski
Àliga

Àliga on laskettelurinne El Tarterin talviurheilukeskuksessa Canillossa Andorrassa.

Àligassa on järjestetty alppihiihdon maailmancupin naisten supersuurpujottelu- ja alppiyhdistettykilpailut kaudella 2016. Sillä järjestettiin maailmancupkauden 2019 finaalien vauhtilajikilpailut.

Reitti
Syöksylaskuradan lähtopaikka sijaitsee 2 435 metriä merenpinnan yläpuolella Tosa dels Espiolets -vuoren huipulla ja super-G-radan lähtopaikka sijaitsee 2 325 metriä merenpinnan yläpuolella.

Super-G:n lähtöpaikan jälkeen tulee rinteen ensimmäinen nimetty kohta lähellä puurajaa Esparver (Varpushaukka). Esparveria seuraa Caminet del Bosc. Sitä seuraa Salt del Gall (Kukkohyppyri) ja Salt del Túnel (Tunnelihyppyri), joiden jälkeen tulee oikealle kääntyvä mutka Circus.

Circusin jälkeen tulee TSD (Tuolihissi), se kohta on saanut nimensä viereisestä TSD4 El Tarter -tuolihissin yläasemasta. Sen jälkeen alkaa rinteen viimeinen osuus Àliga Vella (Vanha kotka). Àliga Vella -osuudella sijaitsevat Peralt, vasemmalle kääntyvä mutka Il Curvone, jonka jälkeen avautuu loppusuora, jossa sijaitsee radan viimeinen hyppyri Salt de L’Esquirol (Oravahyppyri).

Àligan vauhtilajiradat päättyvät 1 725 metriä merenpinnan yläpuolella El Tarterin kylään.

Lähteet
Grandvalira – Soldeu Piste Map soldeu.com 
El Tarter grandvalira.com 
Slopes FIS SKI WORLD CUP FINALS ANDORRA 2019  grandvalira.com 
Results – Soldeu fis-ski.com 

Andorran laskettelurinteet
Alppihiihdon maailmancupin rinteet
Canillo
Avet

Avet on laskettelurinne Soldeun talviurheilukeskuksessa Canillossa Andorrassa.

Avetissa on järjestetty alppihiihdon maailmancupin naisten suurpujottelu- ja pujottelukilpailut kaudella 2012. Sillä järjestettiin maailmancupkauden 2019 finaalien tekniikkalajikilpailut.

Lähteet
Grandvalira – Soldeu Piste Map soldeu.com 
Soldeu grandvalira.com 
Slopes FIS SKI WORLD CUP FINALS ANDORRA 2019  grandvalira.com 
Results – Soldeu fis-ski.com 

Andorran laskettelurinteet
Alppihiihdon maailmancupin rinteet
Canillo
Inka Niskanen

Inka Johanna Niskanen (s. 1974 Helsinki) on suomalainen ilmavoimien upseeri. Hän toimi vuosina 2019–2021 Karjalan lennoston Hävittäjälentolaivue 31:n komentajana. Hän on ensimmäinen nainen lentolaivueen komentajana Suomessa, ensimmäinen nainen sotilaslentäjänä Suomessa ja ensimmäinen nainen, joka on edennyt Suomen puolustusvoimissa everstiluutnantiksi.

Ura

Niskanen kirjoitti ylioppilaaksi  Helsingin Suomalaisesta Yhteiskoulusta (SYK) vuonna 1994. Hän aloitti lentoreserviupseerikurssilla Kauhavan Ilmasotakoulussa vuonna 1997. Sieltä hänet kelpuutettiin Maanpuolustuskorkeakouluun kadetiksi vuonna 1998 ensimmäisenä naisena kautta aikain. Maaliskuussa 2001 Niskanen sai Kauhavalla Suomen ensimmäisenä naissotilaslentäjänä lentomerkin. Hän lensi Hornet-hävittäjää ensimmäisen kerran vuonna 2002.

Vuonna 2014 Niskanen ylennettiin majuriksi ja kesällä 2018 everstiluutnantiksi. Tammikuussa 2019 hän aloitti Hävittäjälentolaivue 31:n komentajana, mitä ennen hän työskenteli Maanpuolustuskorkeakoulussa Santahaminassa Helsingissä. Niskanen teki Maanpuolustuskorkeakoulun yleisesikuntaupseerikurssin diplomityön Hornet-hankinnan turvallisuuspoliittisista vaikutuksista.

Niskanen siirtyi Maanpuolustuskorkeakoulun Sotataidon laitokselle ilmasotaopin pääopettajaksi 1. elokuuta 2021 alkaen.

Lähteet

Aiheesta muualla 
 Inka Niskasen Air policing turvallisuuspoliittisena kysymyksenä Suomessa -tutkielma, Maanpuolustuskorkeakoulu

Elävät henkilöt
Suomalaiset hävittäjälentäjät
Suomalaiset everstit
Vuonna 1974 syntyneet
Mikkelin pursiseura

Mikkelin pursiseura eli MPS on vuonna 1905 perustettu veneilyseura. 

Seurassa oli vuonna 2018 reilut 400 jäsentä.

Historia 
Mikkelin pursiseura on perustettu elokuun 17. päivänä 1905. Seuran säännöt hyväksyttiin Senaatissa myöhemmin samana vuonna.  MPS on yksi Suomen sisävesien vanhimmista veneilyseuroista ja samalla Mikkelin toiseksi vanhin edelleen toiminnassa oleva urheiluseura.

MPS perustettiin kilpasoutajien aloitteesta ja toimesta. Lajivalikoima kuitenkin laajeni pian melontaan, kilpapurjehdukseen ja kilpamoottoriveneilyyn.  Matkaveneily tuli osaksi seuran toimintaa 1910-luvun aikana. Melonnan ja soudun harrastajat perustivat sittemmin omat lajiseurat (Mikkelin Melojat 1933 ja Mikkelin soutajat 1988). Nykyisin MPS:n kilpaurheilulaji on kilpapurjehdus.

Vuonna 1936 MPS:n toiminta keskeytyi seuran talousvaikeuksien ja yleisen laman vuoksi. Seuraa ei kuitenkaan lakkautettu. 1930-luvun lopulta aina 1950-luvun alkupuolelle saakka huviveneily Mikkelin seudulla oli vähäistä, ennen kaikkea Talvi- ja Jatkosodan ja niiden jälkeisen säännöstelyn vuoksi. 1950-luvun kuluessa veneilyharrastus Mikkelissä elpyi ja laajeni nopeasti, ja seuran toiminta käynnistettiin uudelleen maaliskuun 28. päivänä 1958 pidetyssä kokouksessa.

Seuran jäsenistö ja toiminta 
Vuonna 2018 seurassa oli reilut 400 jäsentä. Suurin osa heistä on matkaveneilyn harrastajia. 

Matkaveneilijöitä varten seura ylläpitää kahta saaritukikohtaa ja on mukana Saimaan alueen seurojen tukikohtayhteistyössä. Myös seuran veneilykoulutus- ja katsastustoiminta palvelevat matkaveneilijöitä. Seura osallistuu myös Saimaan  retkisatamayhteistyöhön ja huolehtii Puulan vesistön retkisatamien puuhuollosta.

Mikkelin pursiseura järjestää vuosittain useita purjehduskilpailuja, sekä LYS-köliveneille että jollille. Säännöllisesti järjestettäviin kilpailuihin kuuluvat mm. Ristisaaren malja-kölivenekilpailu ja ES-Open kilpailusarja.

Tukikohdat ja toimitilat 
MPS:llä ei ole omaa matkaveneiden kotisatamaa, koska siltojen alikulkukorkeusrajoitusten vuoksi kaupunkialueella ei ole paikkaa johon pääsisi sekä moottori- että purjealuksilla. Seuran jäsenten moottoriveneitä säilytetään veneilykauden aikana pääosin Mikkelin ja Anttolan satamissa, ja purjeveneitä Ristiinan satamassa, jonne suuretkin purjeveneet pääsevät ongelmitta.

MPS:n toimisto on Mikkelin matkustajasatamassa, entisessä tullikamarin rakennuksessa.

MPS:llä on kaksi saaritukikohtaa matka- ja retkiveneilijöitä varten. Näistä yksi on mukana Saimaan alueen tukikohtien yhteiskäytössä.

Jollapurjehduksen ja muun junioritoiminnan tukikohtana toimii Kenkäveronniemen pienvenesatama, jota MPS hallinnoi yhdessä Mikkelin soutajat ry:n kanssa.

Lähteet
Hans Sohlström

Hans Mikael Sohlström (s. 2. lokakuuta 1964) on suomalainen yritysjohtaja. Koulutukseltaan hän on diplomi-insinööri ja kauppatieteiden maisteri. Hän toimii Ahlstrom-Munksjön toimitusjohtajana.

Työura 

 2018– Toimitusjohtaja, Ahlstrom-Munksjö
 2016–2018 Toimitusjohtaja, Ahlström Capital
 2012–2016 Toimitusjohtaja, Rettig Group
 2004–2012 Executive Vice President, Marketing, UPM
 1998–2004 Vice President, Sales and Marketing, UPM
 1994–1998 Tehtaanjohtaja, Yhtyneet Paperitehtaat/UPM
 1990–1994 Markkinointipäällikkö, Stracel
 1989–1990 Markkinointiassistentti, Finnpap
 1984–1989 eri tehtäviä, Wilh. Schauman, Nordland Papier, Kymmene

Lähteet 

Suomalaiset yritysjohtajat
Suomalaiset insinöörit
Vuonna 1964 syntyneet
Elävät henkilöt
Marie-Alphonse Ratisbonne

Marie-Alphonse Ratisbonne N.D.S. (1. toukokuuta 1814 Strasburg, Ranska – 6. toukokuuta 1884 Ain Karim) oli juutalainen käännynnäinen, pappi, sääntökunnan Sisterhood of Our Lady of Sion kanssaperustaja sekä väliaikainen jesuiitta. Kerrotaan, että Neitsyt Maria ilmestyi hänelle 20. tammikuuta 1842 kirkossa Sant’ Andrea della Fratte Roomassa, jonka jälkeen hän kääntyi kristityksi. Kääntymyksensä jälkeen hän auttoi veljeään Thedor Ratisbonnea perustamaan sääntökunnan Sisterhood of Our Lady of Sion vuonna 1843, vihittiin papiksi 1847 ja liittyi jesuiittoihin. Nykyään heidän perustamansa sääntökunta toimii ainakin 22 maassa ja se on jaettu apostolisiin ja kontemplatiivisiin sisariin. Hän lähti jesuiitoista paavi Pius IX:n luvalla ja pystytti 1860 luostarin Convent of St. John Ain Karimiin ja teki siellä työtä juutalaisten ja muslimien käännyttämiseksi kuolemaansa asti. Mies eli seuraavien 6 paavien hallintokausien aikana: Pius VII (1800-1823), Leo XII (1823-1829), Pius VIII (1829-1830), Gregorius XVI (1831-1846), autuas Pius IX (1846-1878) ja Leo XIII (1878-1903).

Galleria

Lähteet 

Vuonna 1814 syntyneet
Vuonna 1884 kuolleet
Jaren Jackson

Jaren Jackson Jr. (s. 15. syyskuuta 1999) on yhdysvaltalainen koripalloilija, joka pelaa laitahyökkääjänä tai sentterinä. Hän edustaa NBA-liigassa pelaavaa Memphis Grizzliesiä. Hän on pituudeltaan 211 cm.

Jackson pelasi kauden 2017–2018 Michigan State Universityn joukkueessa. Memphis Grizzlies varasi hänet NBA:han neljännellä vuorolla vuoden 2018 varaustilaisuudessa.

Ensimmäisellä NBA-kaudellaan Jackson pelasi 58 runkosarjaottelua, joista 56 ottelua avausviisikossa. Ottelua kohden hän pelasi 26,1 minuuttia, teki 13,8 pistettä ja otti 4,7 levypalloa.

Jaren Jacksonin isä Jaren Jackson Sr. pelasi NBA:ssa 12 kautta ja voitti mestaruuden San Antonio Spursin joukkueessa.

Lähteet 

Yhdysvaltalaiset koripalloilijat
Vuonna 1999 syntyneet
Elävät henkilöt
Joulukalenteri: Maukan ja Väykän ensimmäinen joulu

Joulukalenteri: Maukan ja Väykän ensimmäinen joulu on suomalainen joulukalenterisarja, joka esitettiin joulukuussa 2018 Yle TV2-kanavalla ja Yle Areenassa.

Juoni

Rooleissa

Jaksot

Lähteet

Aiheesta muualla 
 Yle Areena: Joulukalenteri: Maukan ja Väykän ensimmäinen joulu

Suomalaiset televisio-ohjelmat
Joulukalenteriohjelmat
2010-luvun televisiosarjat
Hot Dog (kirja)

Hot Dog on Reijo Mäen vuonna 2016 ilmestynyt 27. Vares-dekkari. 

Vares notkuu baareissa ja Down By The Laiturissa ja sekaantuu performanssitaiteeseen. Hänen poliisiystävänsä Pränni on kadonnut, mikä näyttää kytkeytyvän taannoiseen gangsterin teloitukseen. Mäki julkaisi samana vuonna kaksi teosta, asialliseksi poliisikerronnaksi luonnehtimansa Slussenin ja tämän, jonka hän lupasi olevan on täynnä härskejä vitsejä. Juonessa on nähtävissä kertomat Reijo Mäen kokemukset jalkapallokiinnostuksen tuottamista vaikeuksista pesäpallovaltaisessa ympäristössä.

Vastaanotto 
Turun Sanomien Matti Komulainen totesi urbaanien musiikkikuvioiden nivotun kiinnostavan kotikutoisesti mukaan. Hän kiinnitti myös huomiota novellikirjailija Luusalmen saamaan tilaan kirjassa. Aamulehden Jussi Aurén rinnasti Vareksen Turhapuroon: Hänestä teos on eliittiä vieroksuva häpeämättömän populistinen sketsikokoelma. Vareskaan ei ole varsinainen työnsankari, ja jos hän ei olisi sammunut kesken baarikeskustelun, olisi teos typistynyt novelliksi. Helsingin Sanomien Venla Rossin mielestä Mäki rakentaa tottuneen taitavasti synkkiäkin sävyjä saavan juonensa, mutta härskit vitsit ja nokkeluudet ovat silti hodarin ydin.

Teosta myytiin noin 30 000 kappaletta ilmestymisvuonnaan.

Lähteet 

Vuoden 2016 kirjat
Suomalaiset rikosromaanit
Reijo Mäen kirjoittamat kirjat
Futsal-Liigan kausi 2016–2017

Futsal-Liigan kausi 2016–2017 oli suomalaisen futsalin pääsarjatason 19. kausi. Kausi alkoi 24.9.2016 ja päättyi viidenteen finaaliin 7.5.2017. Hallitsevana mestarina kauteen lähti Sievi FS ja sarjanousijana PJK. Futsal-Liigassa pelattiin 12 osallistuvan joukkueen kesken kaksinkertainen runkosarja, jonka kahdeksan parhaiten sijoittunutta joukkuetta jatkoivat pudotuspeleihin.

Futsal-Liigan mestaruuden kaudella 2016–2017 voitti Sievi FS kukistamalla finaalisarjassa Kampuksen Dynamon otteluvoitoin 3–2. Kauden päätteeksi Tervarit putosi Futsal-Ykköseen.

Runkosarja
Lopullinen sarjataulukko runkosarjan päättyessä: 

*= Tervareille langetettin -2 pisteen rangaistus

Pudotuspelit

Runkosarjan maalintekijät top-15

Futsal-gaala 2017 
Tampereella järjestetyssä Futsal-gaalassa palkittiin kauden 2016–2017 parhaita onnistujia. Miesten Futsal-liigan osalta jaettiin seuraavia palkintoja:

Kauden Futsalpelaaja: Nikola Erceg, Sievi Fs

Kauden Puolustuspelaaja: Jukka Kytölä, KaDy

Kauden Hyökkäyspelaaja: Jussi Nyström, LeiF

Kauden Maalivahti: Juha-Matti Savolainen, KaDy

Kauden nuori pelaaja: Lassi Lintula, Ilves FS

Kauden tulokas: Dusan Milojevic, Leif

Kauden Erotuomari: Timo Onatsu

Mestarivalmentaja: Jani Paananen, Sievi FS

Pistepörssin voittaja: Arber Istrefi, SoVo 

Pudotuspelien pistepörssin voittaja: Jukka Kytölä, KaDy

Futsal-Liigan tähtikentällinen 2016–2017 

 Marko Laaksonen, SoVo (MV)
 Nikola Erceg, Sievi FS
 Sergei Korsunov, KaDy
 Jukka Kytölä, KaDy
 Jussi Nyström, LeiF

Osallistuneet joukkueet

Lähteet

Aiheesta muualla 
 Neljännen finaalin loppuratkaisu Yle Areenassa

Suomen futsalsarjat
Vuoden 2016 urheilu
Vuoden 2017 urheilu
Kroatian naisten käsipallomaajoukkue

Kroatian naisten käsipallomaajoukkue edustaa Kroatiaa naisten kansainvälisissä käsipallo-otteluissa. Se on parhaimmillaan sijoittunut olympialaisissa seitsemänneksi, MM-kilpailuissa kuudenneksi ja EM-kilpailuissa viidenneksi.

Arvokilpailut

Olympialaiset 
 Seitsemäs: 2012

MM-kilpailut 
 Kuudes: 1997
 Seitsemäs: 2011
 Yhdeksäs: 2007
 Kymmenes: 1995
 Yhdestoista: 2005
 Neljästoista: 2003
 Kahdeksastoista: 2021

EM-kilpailut 
 Viides: 1994
 Kuudes: 1996, 2008
 Seitsemäs: 2006
 Yhdeksäs: 2010
 Kolmastoista: 2004, 2012, 2014
 Kuudestoista: 2016, 2018

Lähteet

Aiheesta muualla 
 Kroatian käsipalloliiton kotisivut 

Maajoukkue naisten
Naisten käsipallomaajoukkueet
Frederick Weld

Sir Frederick Aloysius Weld (9. toukokuuta 1823 – 20. heinäkuuta 1891), Pyhän Mikaelin ja Pyhän Yrjön ritarikunnan suurristin ritari, oli uusiseelantilainen poliitikko ja eri brittikolonioiden kuvernööri. Hän oli Uuden-Seelannin (eli Aotearoan) kuudes pääministeri. Myöhemmin hän palveli Länsi-Australian, Tasmanian ja Salmisiirtokuntien kuvernöörinä.

Weld oli syntynyt Bridportissa, Englannin Dorsetissa 9. toukokuuta 1823. Hänen molemmat vanhempansa olivat peräisin katolisista rekusanttiperheistä. Hänen äitinsä Christina Maria Clifford oli Chudleighin paroni Cliffordin tytär. Hänen isänsä oli Humphrey Weld, Chideockista kotoisin, Weld-Blundell-perheen jäsen. Humphreyn veli Thomas oli Stonyhurstin jesuiittakoulun perustaja. Weldin kasvatus oli vahvasti perustunut katoliseen uskoon.

Kun Uuden-Seelannin parlamentin luominen oli ilmoitettu, Weld asettui ehdokkaaksi. Hänestä tuli Uuden-Seelannin ensimmäisen parlamentin jäsen, Wairaun – koillisen Eteläsaaren erään vaalipiirin – edustajana; hänet julistettiin valituksi ilman vastusta. Silloinen poliittinen pääjakolinja oli hallinnollisen vallan keskittämistä vaalivien sentralistien ja vahvaa alueellista hallintovaltaa vaalivien provinsialistien välillä. Tällä spektrillä Weld vakiinnutti itsensä maltillisena sentralistina. Hän vastusti äärimmäisyyksiä, tulivat ne kummalta puolelta tahansa.             

Pääministerinä Weldiä kohtasi vaihteleva menestys. Vuonna 1865 pääkaupunki oli siirretty Wellingtoniin, ja Weldin esitykset Maori-suhteita koskien oli hyväksytty. Nämä kaksi asiaa tuottivat kuitenkin tuntuvaa katkeruutta. Aucklandin väki oli vihainen pääkaupungin vaihdon takia. Maorit taas olivatkin vihaisia siksi, koska heiltä takavarikoitiin maita yli miljoonan eekkerin (4000 neliökilometrin) verran Waikaton alueella. Weldin toinenkin saavutus – että brittijoukot poistuivat Uudesta-Seelannista – oli kiistanalainen, ja tuotti vihamielisyyttä kuvernöörin osalta. Lisäksi hallituksen taloudellinen tilanne oli epävarma. Vähän yli vuosi virkaanastujaistensa jälkeen Weldin hallitus erosi.      

Uusiseelantilaiset poliitikot
Vuonna 1823 syntyneet
Vuonna 1891 kuolleet
Rekusanssi

Rekusanssi oli vanhan kirkon kannatus ja silloin uuden anglikaanikirkon vastustelu Englannin sekä laajemmin brittien historiassa.

Katso myös 
 Rekusantti

Englannin reformaatio
Katolisen kirkon historia
Kakolan kalpea

Kakolan kalpea on Reijo Mäen vuonna 2017 ilmestynyt 28. Vares-dekkari. 

Kirjassa Vares etsii kadonnutta kaivosinsinööriä – sen mitä tärkeämmiltä puuhiltaan ehtii. Teoksen tapahtumapaikkoja ovat Turun keskustan ja hämärimpien alueiden lisäksi saaristo ja myös Tukholma. Kaivosteollisuuden ahneus on Mäen tuotannossa uusi teema. Kirjan nimi sisältää tuotesijoittelua.

Vastaanotto 

Aamulehden Jussi Aurénin mukaan Vares-kirjat ovat kertomuksia ystävyydestä ja yhteisöllisyydestä. Kadonneen etsintä lähinnä rytmittää tärkeiden kohtausten väliin jäävää tyhjää tilaa. Kauppalehden Heikki Haapavaara näki Kakolan kalpean kieli poskessa kirjoitetuksi viinahuumoriksi ja sanaleikeiksi. Sarja kestää, koska se soittaa suomalaisen mieslukijan sielua.

Turun Sanomien Matti Komulainen näkee kirjan saariston ympäristötuhon yksityiskohtien tulevan suoraan Talvivaaran tapahtumista ja luovan tylyn skenaarion yritystoiminnan laskelmoinnista.  

Porissa kiinnostusta herätti, että romaanin porilaislähtöinen Musan Salama -pipossa katoava geologi oli sattumalta samanniminen kuin seuran pitkäaikainen valmentaja. Teosta myytiin ilmestymisvuonnaan noin 28 000 kappaletta ja se oli seitsemänneksi myydyin kotimainen kaunokirja.

Lähteet 

Vuoden 2017 kirjat
Suomalaiset rikosromaanit
Reijo Mäen kirjoittamat kirjat
Avosettiankerias

Avosettiankerias (Avocettina infans) on nokka-ankeriaiden heimoon kuuluva kala, joka elää trooppisissa vesissä. Se voi kasvaa 80 senttiä pitkäksi. Avosettiankerias käyttää ravinnokseen äyriäisiä. Saksalainen kalatieteilijä Albert Günther kuvasi lajin vuonna 1878.

Lähteet 

Ankeriaskalat
Cowboy (kirja)

Cowboy on Reijo Mäen vuonna 2014 ilmestynyt 25. Vares-dekkari. 

Ihodesta Turkuun päätyneen itseään cowboyna pitävän Jone Lehmijoen jouluaaton pizza-ateria katkeaa aseellisen ryöstön uhriksi joutumiseen. Vares palkataan selvittämään, kuka oli joulupukiksi pukeutunut ryöstäjä ja mihin stetson hävisi. Kirjan toinen juonne liittyy kolmen julkkikseksi tulleen menestyjän (tv-kokki, Suomen menestynein stand up -koomikko ja Voice of Finland -voittaja) salaisuuksiin. Kirja käsittelee aitoutta ja esittämistä.

Vastaanotto 
Turun Sanomien Mari Viertolan mukaan lopputulos on yhdistelmä kotiseutuhenkeä ja suuren maailman törkeyksiä. Mäki kirjoittaa kevyesti ja viihdyttävästi stereotypioita tukien. Viertola näkee romanisuvun välienselvittelyn kuvaavan tässä westernissä intiaaniheimoja.

Helsingin Sanomien Keijo Kettusen mielestä Mäki vaihtaa tyylilajia komediasta mustempiin sävyihin hämmästyttävän hätkähdyttävästi.

Cowboyta myytiin ilmestymisvuonnaan 33 000 kappaletta ja se oli seitsemänneksi myydyin kotimainen kaunokirja.

Muuta 
Teoksesta ote on julkaistu nimellä "Lehmipojan joulu" kokoelmassa Joulukalenteri: Pukin pimeä puoli (toimittanut Juha Mäntylä) (2018).

Lähteet 

Vuoden 2014 kirjat
Suomalaiset rikosromaanit
Reijo Mäen kirjoittamat kirjat
Ilmari Piilonen

Ilmari ”Illu” Piilonen (1917–1999) oli suomalainen Konginkankaalla asunut pienviljelijä ja sotainvalidi joka näytteli monissa Mikko Niskasen elokuvissa.

Piilosella oli pientila Konginkankaan Koivulassa, Lapinnimen rannalla. Hänen vaimonsa kuoli varhain ja Piilonen jäi yksin huoltamaan kuutta lastaan. Hän oli elokuvaohjaaja Mikko Niskasen ystävä, oli mukana rakentamassa Niskasen ateljeekotia Käpykoloa Konginkankaalle, toimi illanvietoissa viulua soittavana pelimannina sekä kulki Niskasen mukana matkoilla Suomessa ja ulkomailla. Niskanen teki hänestä Ruotsin televisiolle 12 minuutin pituisen lyhytelokuvan Illu, Rantojen Keisari. Piilonen esiintyi myös Mikko Niskasen vuonna 1973 ohjaaman neliosaisen Pienviljelijöitä dokumenttisarjan kolmannessa osassa Pellot paketissa.

Elokuva- ja tv-rooleja 
 Laulu tulipunaisesta kukasta (1971), tukkilainen sekä muusikko Illu ja Risti duon mandoliininsoittaja
 Kahdeksan surmanluotia (1972), riistapäällikkö
 Pulakapina (1977), piirieläinlääkäri Engelberg
 Odotus (1980), sepitteellinen lyhytelokuva alkoholin vaaroista liikenteessä
 Tullivapaa avioliitto (1980), soittaja laiturilla 
 Rauta-aika (1982), seppä

Lähteet 

Suomalaiset elokuvanäyttelijät
Vuonna 1917 syntyneet
Vuonna 1999 kuolleet
Hyvät katsojat

Hyvät katsojat on Endemol Shine Finlandin tuottama visailuohjelma, jota esitettiin Yle TV1 -kanavalla lauantai-iltaisin kello 21.15.

Jaksot

Ensimmäinen tuotantokausi 2018

Lähteet

Aiheesta muualla 

 Yle Areena: Hyvät katsojat

Suomalaiset televisio-ohjelmat
Visailuohjelmat
2010-luvun televisiosarjat
Räyhä-Ralf valloittaa Internetin

Räyhä-Ralf valloittaa Internetin (engl. Ralph Breaks the Internet) on vuonna 2018 ensi-iltansa saanut Disneyn animaatioelokuva. Elokuva on Walt Disney Animation Studiosin 57. animaatioelokuva.

Juoni
Pelihallissa asuvat pelihahmot Räyhä-Ralf ja Nelli ovat päivisin töissä peleissään ja iltaisin he viettävät aikaa yhdessä. Räyhä-Ralf on tyytyväinen rauhalliseen elämään, mutta Nelli kaipaa seikkailuja. Ralf tekee Nellille tämän kilpa-autopeliin lisäradan, jotta Nelli saisi jännitystä elämäänsä, mutta ihmispelaaja hermostuu, kun pelikoneen Nelli ei tottele hänen ohjausliikkeitään ja pelikoneen ratti rikkoutuu. Vanhaan koneeseen aletaan etsiä varaosaa eBay-verkkohuutokaupasta. Ralf ja Nelly eivät kuitenkaan ymmärrä nettihuutokaupan sääntöjä ja tarjoavat ratista epähuomiossa 27 001 dollaria. He alkavat epätoivoisesti hankkia rahaa pelien avulla.

Ääninäyttelijät 

Suomenkielisen version ohjasi Antti L. J. Pääkkönen ja käänsi Marko Hartama.

Ensi-ilta 
Elokuva esitettiin Yhdysvalloissa 21. marraskuuta 2018 ja se sai Suomessa ensi-iltansa 1. helmikuuta 2019.

Lähteet 

Vuoden 2018 yhdysvaltalaiset elokuvat
Disneyn animaatioelokuvat
3D-elokuvat
IMAX-elokuvat
Yhdysvaltalaiset toimintaelokuvat
Yhdysvaltalaiset fantasiaelokuvat
Yhdysvaltalaiset komediaelokuvat
Fantasiatoimintaelokuvat
Marjatta Moulin

Aino Marjatta Moulin (o.s. Heimolainen, 23. marraskuuta 1926 Mänttä – 6. marraskuuta 2018) oli suomalainen miekkailija.

Moulin edusti Suomea miekkailijana Rooman olympialaisissa 1960. Hän karsiutui florettimiekkailun ensimmäisellä kierroksella. Maailmanmestaruuskilpailuihin Moulin osallistui useita kertoja vuosina 1953–1974. Vuonna 1959 hän voitti ensimmäisenä suomalaisena naismiekkailijana henkilökohtaisessa kilpailussa Pohjoismaiden mestaruuden. Kaksi vuotta myöhemmin hän voitti Pohjoismaiden mestaruuden joukkuekilpailussa.

Kotimaassa Moulin edusti Helsingin Miekkailijoita. Hän voitti floretilla henkilökohtaisen Suomen mestaruuden kahdeksan kertaa, vuosina 1955, 1957, 1960, 1962, 1966, 1967, 1968 ja 1972. Lisäksi hän voitti yli 20 joukkuemestaruutta vuosina 1954–1973.

Marjatta Moulinin sisko Aune Pärnänen (o.s. Heimolainen) voitti 100 metrin vapaauinnissa Suomen-mestaruuden vuosina 1944, 1946 ja 1948.

Lähteet

Suomalaiset miekkailijat
Vuonna 1926 syntyneet
Vuonna 2018 kuolleet
Silokoirahai

Silokoirahai (Mustelus mustelus) on koirahaiden heimoon kuuluva kala. Carl von Linné kuvasi lajin vuonna 1758.

Ulkonäkö ja koko 
Laji on suurikokoinen, tavallisesti noin metrin pituinen kala, mutta kahden metrin yksilöitäkin on tavattu. Silokoirahai elää noin 25 vuoden ikäiseksi.

Levinneisyys ja elintavat 
Silokoirahai elää Atlantin valtamerellä. Lajia on löydetty noin 600 metrin syvyydestä. Silokoirahai saavuttaa sukukypsyyden 70–80 senttimetrin pituisena, viidestä viiteentoista poikasta syntyvät 40 senttimetrin pituisina.

Lähteet 

Hait
Uhanalaiset kalat
Susisilli

Susisilli (Chirocentrus nudus) on susisillien heimoon kuuluva merikala, joka elää indopasifisella merialueella, 47 eri maassa. Susisilli painaa noin 400 grammaa ja on korkeintaan metrin pituinen. Laji elää pinnassa, korkeintaan 150 metrin syvyydessä. Joidenkin vahvistamattomien havaintojen mukaan laji esiintyisi Japanissa.

Lähteet 

Sillikalat
Leena Valmu

Leena Valmu (s. 1966) on suomalainen lasten- ja nuortenkirjailija ja biolääketieteen tutkija. Valmu on oppiarvoltaan filosofian tohtori. Hän on julkaissut sekä tieteellisiä että kaunokirjallisia teoksia. Valmun kirja Veera tiellä oli yksi vuoden 2010 Topelius-palkintoehdokkaista.

Teokset
Veera tiellä, WSOY 2010
Probus ja Suuri suoliston taistelu, Aulakustannus 2016
Filius ja Elinkaikkeuden arvoitus, WSOY 2013
Poika : murha seitsemännellä luokalla, Karisto 2017
Lappilainen : kuolema kahdeksannella luokalla, Karisto 2018
Odina ja uuden elämän alku, Aula & co 2018

Lähteet

Aiheesta muualla
 Valmu Suomen Nuorisokirjailijoiden nettimatrikkelissa

Suomalaiset lasten- ja nuortenkirjailijat
Vuonna 1966 syntyneet
Elävät henkilöt